# Informácie o spracúvaní osobných údajov

podľa článku 13 a článku 14 Nariadenia Európskeho parlamentu a Rady (EÚ) 2016/679 (GDPR)

Naša spoločnosť (TRENS SK, a. s.) považuje dodržiavanie zákonných podmienok spracúvania osobných údajov dotknutých osôb za jednu zo svojich priorít. Všetky úkony realizované v jednotlivých štádiách procesu spracúvania osobných údajov sa vykonávajú s maximálnym dôrazom na ochranu základných práv dotknutých osôb, predovšetkým na ochranu osobnosti a súkromia a dodržiavania zásad zákonného spracúvania osobných údajov.

1. **IDENTIFIKAČNÉ ÚDAJE PREVÁDZKOVATEĽA**

**Prevádzkovateľ:**

Obchodné meno: **TRENS SK, a. s.**

Sídlo: Súvoz 1, 911 32 Trenčín, Slovenská republika

IČO: 45 525 315

Registrácia: Obchodný register Okresného súdu Trenčín, oddiel: Sa, vložka číslo: 10582/R

E-mail: [trens@trens.sk](mailto:trens@trens.sk)

(ďalej aj len ako „**Prevádzkovateľ**“)

Prevádzkovateľ spracúva všetky osobné údaje v súlade s platnými právnymi predpismi, s osobitným dôrazom na Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (GDPR) (ďalej aj len ako „**Nariadenie**“ alebo aj ako „**GDPR**“) a zákon č. 18/2018 Z.z. o ochrane osobných údajov a o zmene a doplnení niektorých zákonov v znení neskorších predpisov (ďalej aj len „**Zákon**“).

**Tento dokument sa týka najmä dotknutých osôb, ktoré nie sú zamestnancami Prevádzkovateľa** (napríklad obchodní (zmluvní) partneri, osoby vstupujúce do priestorov / areálu, uchádzači o zamestnanie atď.). Informácie obsiahnuté v tomto dokumente sú informáciami v zmysle článku 13 Nariadenia.

1. **PRE AKÉ Účely a na základe ktorých právnych základov spracúvame vaše osobné údaje ?**
   1. **Plnenie zákonnej povinnosti**

Prevádzkovateľ je oprávnený spracúvať osobné údaje dotknutej osoby, ak je spracúvanie jej osobných údajov nevyhnutné na splnenie zákonnej povinnosti, ktorá je ustanovená buď v práve Únie, alebo v práve členského štátu, ktoré sa vzťahuje na prevádzkovateľa. Pri spracúvaní osobných údajov na základe osobitného predpisu Prevádzkovateľ spracúva osobné údaje o dotknutých osobách bez ich súhlasu (t. j. na spracúvanie ho oprávňuje priamo osobitný predpis). Pri spracúvaní osobných údajov na základe tohto právneho základu je Prevádzkovateľ viazaný povinnosťou spracúvať osobné údaje len v rozsahu a spôsobom, ktorý tento osobitný predpis ustanovuje.

**Účelom** spracúvania osobných údajov, ktoré o Vás Prevádzkovateľ spracúva alebo môže spracúvať na tomto právnom základe, je najmä:

1. plnenie povinností v oblasti personálnej a mzdovej agendy (napríklad ak sa ako uchádzač o zamestnanie stanete zamestnancom Prevádzkovateľa);
2. dodržiavanie zásad ochrany bezpečnosti a zdravia na pracoviskách (týka sa napríklad povinnosti preškoliť každú osobu vstupujúcu do objektov / priestorov / areálu Prevádzkovateľa o pravidlách BOZP a povinnosti ich dodržiavania);
3. plnenie zákonných povinností vyplývajúcich z účtovných alebo daňových predpisov (týka sa napríklad evidencie a spracovania faktúr);
4. plnenie povinností vyplývajúcich z ust. § 7 ods. 10 zákona č. 179/2011 Z.z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu, v znení neskorších právnych predpisov (napríklad v prípade plnenia opatrení hospodárskej mobilizácie);
5. plnenie protipandemických opatrení v súvislosti s pandémiou vírusu COVID-19 a tým aj ochrana zdravia na pracoviskách a v priestoroch prevádzkovateľa; v uvedenom prípade je právnym základom najmä zákon č. 355/2007 Z.z. o ochrane, podpore a rozvoji verejného zdravia v znení neskorších predpisov (ďalej aj len ako „**Zákon o ochrane zdravia**“) v spojení s aktuálne platnými vyhláškami Úradu verejného zdravotníctva Slovenskej republiky[[1]](#footnote-1) [ďalej aj len ako „**ÚVZ SR**“] (napríklad predmetné vyhlášky ÚVZ SR Prevádzkovateľovi v prípadoch nepriaznivej epidemiologickej situácie nariaďujú zakázať vstupy do priestorov pre osoby, ktoré sa nepreukážu negatívnym výsledkom COVID testu alebo iným dokladom preukazujúcim výnimky z daného zákazu. Na splnenie tejto povinnosti Prevádzkovateľ môže do daných dokladov nahliadať; nemožno vylúčiť, že toto oprávnenie môže byť rozšírené o právo nahliadať aj do dokladu totožnosti, prípadne si z uvedených dokladov robiť výpisy čo fotokópie);
6. zabezpečovanie právnych činností, predovšetkým vyhotovovanie zmlúv, právnych podaní, splnomocnení, konanie o náhrade majetkovej škody, škody na zdraví v dôsledku úrazu;
7. povinnosti súvisiace s požiadavkami ohľadne registra partnerov verejného sektora;
8. prešetrovanie podnetov podľa zákona č. 54/2019 Z.z. o ochrane oznamovateľov protispoločenskej činnosti a o zmene a doplnení niektorých zákonov; a
9. správa registratúry a archivácia.
   1. **Oprávnený záujem**

Spracúvanie osobných údajov je zákonné aj v prípade, ak je nevyhnutné na účel oprávnených záujmov Prevádzkovateľa alebo tretej strany okrem prípadov, keď nad týmito záujmami prevažujú záujmy alebo práva dotknutej osoby vyžadujúce si ochranu osobných údajov.

Medzi tieto **oprávnené záujmy** patrí:

1. monitorovanie kamerovým systémom za účelom zabezpečenia ochrany majetku Prevádzkovateľa a kontrola dodržiavania zásad BOZP;
2. vyhotovovanie a vydávanie osobných identifikačných kariet na trvalé a dočasné vstupy dotknutých osôb do objektov Prevádzkovateľa; a
3. interný a/alebo externý audit.
   1. **Plnenie zmluvy**

Prevádzkovateľ spracúva osobné údaje bez súhlasu dotknutej osoby, ak spracúvanie osobných údajov je nevyhnutné na plnenie zmluvy, v ktorej vystupuje dotknutá osoba ako jedna zo zmluvných strán, alebo na vykonanie opatrenia pred uzatvorením zmluvy na základe žiadosti dotknutej osoby, teda v rámci predzmluvných vzťahov.

Tento právny základ nám tak umožňuje spracúvať osobné údaje zmluvných partnerov, odberateľov a dodávateľov služieb. V súlade s týmto právnym základom bude tiež dochádzať aj k spracúvaniu osobných údajov uchádzačov o zamestnanie, reagujúcich na pracovný inzerát, v rozsahu životopisu a ostatných sprievodných dokumentov zaslaných Prevádzkovateľovi, a to po dobu trvania výberového procesu.

* 1. **Súhlas dotknutej osoby**

Súhlas so spracúvaním osobných údajov musí byť udelený slobodne a musí byť konkrétny, informovaný a jednoznačný. Podmienky poskytnutia súhlasu sú bližšie upravené v článku 7 Nariadenia. Aby súhlas mohol byť považovaný za platný právny základ spracúvania, mal by byť konkrétnym vyjadrením prianí dotknutej osoby. Súhlas dotknutej osoby ako právny základ využíva Prevádzkovateľ výnimočne, a to len v tých prípadoch, keď na spracúvanie osobných údajov nemožno aplikovať niektorý z vyššie uvedených právnych základov. Dotknutá osoba má právo svoj súhlas kedykoľvek písomne odvolať. Odvolanie súhlasu však nemá vplyv na zákonnosť spracúvania vychádzajúceho zo súhlasu pred jeho odvolaním.

Súhlas so spracovaním osobných údajov môžeme ako právny základ aplikovať napríklad v prípadoch spracúvania osobných údajov zmluvných partnerov, pokiaľ tieto nie sú súčasťou zmluvy, alebo tiež pre účely evidencie uchádzačov o zamestnanie v našej internej databáze, či zverejňovanie fotografií na našej webstránke.

1. **COOKIES**

O návštevníkoch webstránky ([www.trens.sk](http://www.trens.sk)) Prevádzkovateľ nespracováva žiadne osobné údaje, prostredníctvom ktorých by Prevádzkovateľ vedel tieto (osobné údaje) individuálne identifikovať. Prevádzkovateľ však môže prostredníctvom cookies získať prístup k údajom, ktoré teoreticky umožňujú nepriamu identifikáciu Vás ako fyzickej osoby. Napríklad typ prehliadača, používaný operačný systém, URL predchádzajúcej navštívenej stránky, IP adresa, geografická poloha, ako dlho sa zdržíte na webstránke Prevádzkovateľa atď.. Tieto údaje však Prevádzkovateľ nevyužíva na individuálne identifikovanie žiadnych konkrétnych osôb. Zhromažďuje ich len agregovane a štatistickým spôsobom ich analyzuje, aby získal informácie o tom, odkiaľ sa navštevuje webová stránka, ako dlho na nej návštevníci zostávajú, aké informácie zvyčajne hľadajú a podobne. Uvedené Prevádzkovateľovi umožní zlepšovať jeho služby.

Webstránka používa súbory cookies. Cookies sú malé textové súbory, ktoré sú ukladané do Vášho počítača alebo mobilného zariadenia. Okrem nevyhnutných (tzv. funkčných) cookies, Prevádzkovateľ používa tiež marketingové cookies, zamerané na cielenie reklamy jeho produktov a služieb a analytické cookies, slúžiace na meranie návštevnosti a pohybu na webstránke. Aby Prevádzkovateľ mohol využívať marketingové a analytické cookies, potrebuje k tomu váš súhlas, vyjadrený prostredníctvom cookie lišty/pop-up okna.

Analytické cookies sa uchovávajú po dobu 24 mesiacov. Na analýzu (analytické cookies) sa využíva služba Google Analytics. Pravidlá ochrany osobných údajov spoločnosti Google sú k dispozícii [**TU**](http://support.google.com/analytics/answer/6004245?hl=sk). Služba Google Analytics podporuje voliteľný doplnok prehliadača, prostredníctvom ktorého môže užívateľ tejto služby zakázať službe Google Analytics používať meranie na všetkých webových stránkach, ktoré navštívi. Doplnok si môžete inštalovať[**TU**](http://tools.google.com/dlpage/gaoptout/?).

Zároveň si vás dovoľujeme upozorniť, že webové prehliadače umožňujú prispôsobiť užívateľom ich individuálne nastavenie tak, aby obmedzili alebo úplne odmietli prijatie súborov cookies alebo ich odstránili. Viac informácií je dostupných na nasledujúcich odkazoch (v závislosti od vášho prehliadača): [Chrome](https://support.google.com/chrome/answer/95647?hl=sk&ref_topic=7438325), [Firefox](https://support.mozilla.org/sk/kb/enhanced-tracking-protection-firefox-desktop?redirectslug=povolenie-zakazanie-cookies&redirectlocale=sk), [Edge](https://support.microsoft.com/sk-sk/windows/microsoft-edge-%C3%BAdaje-preh%C4%BEad%C3%A1vania-a-ochrana-osobn%C3%BDch-%C3%BAdajov-bb8174ba-9d73-dcf2-9b4a-c582b4e640dd), [IE](https://support.microsoft.com/sk-sk/topic/odstr%C3%A1nenie-a-spr%C3%A1va-s%C3%BAborov-cookie-168dab11-0753-043d-7c16-ede5947fc64d).

1. **Aké kategórie osobných údajov o vás spracúvame ?**
   * + - 1. **Základné identifikačné a kontaktné údaje, najmä:** titul, meno, priezvisko, adresa trvalého alebo prechodného pobytu, dátum narodenia, číslo dokladu totožnosti, údaje zo Živnostenského registra Slovenskej republiky (v prípade ak podnikateľskú činnosť vykonávate ako SZČO); môže ísť napríklad o údaje potrebné na evidenciu vstupov do priestorov Prevádzkovateľa, o čase strávenom v priestoroch Prevádzkovateľa, evidenčné čísla motorových vozidiel, údaje potrebné k uzatvoreniu zmluvy a podobne;
         2. **Údaje personálnej agendy** (len v prípade uchádzačov o zamestnanie u Prevádzkovateľa);
         3. **Kamerový záznam**;
         4. **Údaje uvedené v dokumentoch a účtovné údaje:** údaje, ktoré sú súčasťou zmlúv, faktúr, objednávok, životopisov, údaje o prijatých a odoslaných platbách, bankové spojenie, číslo účtu;
         5. **Údaje členov predstavenstva, dozornej rady, prokuristov či akcionárov:** v rozsahu nevyhnutnom pre riadny výkon činnosti týchto orgánov a ich členov, t. j. v rozsahu podľa osobitných predpisov; a
         6. **Údaje o zdraví:** za určitých okolností Prevádzkovateľ môže spracúvať aj Vaše údaje o zdraví. Konkrétne v prípade, ak to nariadi Zákon o ochrane zdravia či príslušná vyhláška ÚVZ SR. O spracúvanie pôjde v prípade, ak sa tak bude diať automatizovaným spôsobom alebo neautomatizovaným spôsobom, ak údaje budú súčasťou informačného systému (napríklad výsledky COVID testov).
2. **Kto je dotknutou osobou a komu sú tieto informácie určené ?**

Dotknutými osobami sú účastníci právnych vzťahov, uvedení najmä v zmluvách, faktúrach a objednávkach, dotknuté osoby v rámci sporovej agendy – súdne konania, správne konania, ďalej členovia štatutárneho orgánu, členovia dozornej rady, zástupcovia a zamestnanci obchodných partnerov respektíve ich subdodávateľov, zástupcovia a zamestnanci obchodných spoločností, v ktorých má Prevádzkovateľ majetkovú účasť, akcionári Prevádzkovateľa, návštevníci respektíve osoby vstupujúce do priestorov Prevádzkovateľa, uchádzači o zamestnanie a iné subjekty na základe právnych základov a účelov uvedených v tomto dokumente.

1. **Po akú dobu uchovávame vaše osobné údaje ?**

Prevádzkovateľ spracúva osobné údaje po dobu trvania účelu spracúvania. Na uchovávanie osobných údajov, sa vzťahuje zákon č. 395/2002 Z.z. o archívoch a registratúrach v znení neskorších predpisov v spojení s Registratúrnym plánom Prevádzkovateľa. Doba uchovávania niektorých dokumentov je tiež určená osobitnými predpismi. Napríklad vedenie a uchovávanie účtovnej dokumentácie (účtovných záznamov) upravuje zákon o účtovníctve, ktorý na evidenciu týchto záznamov stanovil desaťročnú lehotu, pričom začiatok jej plynutia sa odvíja od typu konkrétneho záznamu.

Spracúvanie osobných údajov na základe súhlasu dotknutej osoby realizujeme po dobu, na ktorú bol súhlas udelený, resp. po dobu, kým dotknutá osoba súhlas neodvolá.

1. **Komu sprístupňujeme vaše osobné údaje ?**

Osobné údaje dotknutých osôb môžu byť za určitých okolností poskytnuté príjemcom, ktorí zabezpečujú pre nás externé účtovné, ekonomické a/alebo právne služby, prípadne súkromnej bezpečnostnej službe, či externej audítorskej firme.

Vaše údaje môžu byť tiež poskytnuté orgánom verejnej moci, napríklad štátnym kontrolným orgánom, orgánom štátnej správy a územnej samosprávy, orgánom činným v trestnom konaní a súdom a pod. Tieto orgány verejnej moci sa však v súlade s článkom 4 ods. 9 GDPR nepovažujú za príjemcov; spracúvanie uvedených údajov uvedenými orgánmi verejnej moci sa uskutočňuje v súlade s uplatniteľnými pravidlami ochrany údajov v závislosti od účelov spracúvania;

1. **Sú vaše osobné údaje prenášané do tretích krajín alebo medzinárodných organizácií ?**

Vaše osobné údaje nie sú prenášané do žiadnej tretej krajiny alebo medzinárodnej organizácie.

Treťou krajinou sa rozumie krajina mimo Európskeho hospodárskeho priestoru. Európsky hospodársky priestor tvoria krajiny Európskej únie, Lichtenštajnsko, Island a Nórsko.

1. **Používame automatizované individuálne rozhodovanie vrátane profilovania?**

Prevádzkovateľ nevyužíva žiadne procesy, ktoré by boli založené na automatizovanom individuálnom rozhodovaní vrátane profilovania v zmysle článku 22 GDPR.

1. **Ako dotknutá osoba máte tieto práva:**
   1. **Právo odvolať súhlas so spracúvaním osobných údajov**

V prípadoch, kedy Prevádzkovateľ spracúva osobné údaje dotknutých osôb na základe ich súhlasu, majú dotknuté osoby právo tento súhlas kedykoľvek odvolať. Súhlas je možné odvolať elektronicky na e-mailovej adrese Prevádzkovateľa, písomne, oznámením o odvolaní súhlasu alebo osobne v sídle Prevádzkovateľa. Odvolanie súhlasu nemá vplyv na zákonnosť spracúvania osobných údajov, ktoré Prevádzkovateľ na jeho základe doteraz spracúval.

* 1. **Právo na prístup k osobným údajom**

Dotknutá osoba má právo na poskytnutie kópie osobných údajov, ktoré o nej Prevádzkovateľ má k dispozícii, ako aj na informácie o tom, ako sú osobné údaje dotknutej osoby používané. Vo väčšine prípadov budú žiadateľovi osobné údaje poskytnuté v písomnej listinnej forme, pokiaľ nepožaduje iný spôsob ich poskytnutia. Ak žiadateľ o poskytnutie týchto informácií požiada elektronickými prostriedkami, budú mu poskytnuté elektronicky, ak to bude technicky možné.

* 1. **Právo na opravu osobných údajov**

Prevádzkovateľ prijíma primerané technické a procesné opatrenia, aby ako Prevádzkovateľ zabezpečil presnosť, úplnosť a aktuálnosť spracúvaných informácií. Každá dotknutá osoba, ktorá sa domnieva, že Prevádzkovateľ disponujeme jej osobnými údajmi, ktoré sú nepresné, neúplné alebo neaktuálne, má právo požiadať prevádzkovateľa o vykonanie nápravy, t.j. aby tento informácie upravil, aktualizoval alebo doplnil.

* 1. **Právo na výmaz** (**na zabudnutie**)

Dotknutá osoba má v určitých prípadoch právo požiadať Prevádzkovateľa o vymazanie jej osobných údajov. Napríklad vtedy, keď osobné údaje, ktoré o nej Prevádzkovateľ získal, nie sú už viac potrebné na naplnenie pôvodného účelu spracúvania a ich vymazanie nebránia osobitné právne predpisy. Právo požadovať výmaz osobných údajov má dotknutá osoba v nasledovných prípadoch:

1. osobné údaje, ktoré už nie sú potrebné na účely, na ktoré sa získavali, alebo inak spracúvali;
2. osobných údajov spracúvaných na základe súhlasu, ak dotknutá osoba súhlas odvolá a ak neexistuje iný právny základ pre spracúvanie;
3. ak dotknutá osoba namieta voči spracúvaniu podľa článku 21 ods. 1 GDPR a neprevažujú žiadne oprávnené dôvody na spracúvanie alebo dotknutá osoba namieta voči spracúvaniu podľa článku 21 ods. 2 GDPR;
4. ak sa spracúvali nezákonne; a
5. ak musia byť vymazané, aby sa splnila zákonná povinnosť podľa práva Únie alebo práva členského štátu, ktorému prevádzkovateľ podlieha.

Právo na výmaz nemožno uplatniť v prípadoch, ak je spracúvanie osobných údajov potrebné:

1. na uplatnenie práva na slobodu prejavu alebo práva na informácie;
2. na splnenie povinnosti podľa tohto zákona, osobitného predpisu alebo medzinárodnej zmluvy, ktorou je Slovenská republika viazaná, alebo na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi;
3. z dôvodov verejného záujmu v oblasti verejného zdravia v súlade s ust. § 16 ods. 2 písm. h) až j) Zákona;
4. na účel archivácie, na vedecký účel, na účel historického výskumu alebo na štatistický účel podľa ust. § 78 ods. 8 Zákona, ak je pravdepodobné, že právo na výmaz znemožní alebo závažným spôsobom sťaží dosiahnutie cieľov takého spracúvania; a
5. na uplatnenie právneho nároku.
   1. **Právo na obmedzenie spracúvania**

Dotknutá osoby má za určitých okolností právo požiadať Prevádzkovateľa. aby prestal používať jej osobné údaje. Ide o nasledovné prípady:

1. dotknutá osoba napadne správnosť osobných údajov, a to počas obdobia umožňujúceho prevádzkovateľovi overiť správnosť osobných údajov;
2. spracúvanie je protizákonné a dotknutá osoba namieta proti vymazaniu osobných údajov a žiada namiesto toho obmedzenie ich použitia;
3. prevádzkovateľ už nepotrebuje osobné údaje na účely spracúvania, ale potrebuje ich dotknutá osoba na preukázanie, uplatňovanie alebo obhajovanie právnych nárokov; a
4. dotknutá osoba namietala voči spracúvaniu podľa článku 21 ods. 1 GDPR, a to až do overenia, či oprávnené dôvody na strane prevádzkovateľa prevažujú nad oprávnenými dôvodmi dotknutej osoby.
   1. **Právo na prenosnosť osobných údajov**

Dotknutá osoba má právo preniesť svoje osobné údaje ďalšiemu prevádzkovateľovi podľa vlastného uváženia bez toho, aby jej v tom Prevádzkovateľ bránil, ak:

1. sa spracúvanie zakladá na súhlase, alebo na zmluve; a
2. ak sa spracúvanie vykonáva automatizovanými prostriedkami.
   1. **Právo namietať spracúvanie osobných údajov**

Dotknutá osoba má právo namietať spracúvanie jej osobných údajov z dôvodu týkajúceho sa jej konkrétnej situácie vykonávané podľa ust. § 13 ods. 1 písm. e) alebo písm. f) Zákona, vrátane profilovania založeného na týchto ustanoveniach. Prevádzkovateľ nesmie ďalej spracúvať osobné údaje, ak nepreukáže nevyhnutné oprávnené záujmy na spracúvanie osobných údajov, ktoré prevažujú nad právami alebo záujmami dotknutej osoby, alebo dôvody na uplatnenie právneho nároku. Dotknutá osoba má právo namietať spracúvanie osobných údajov, ktoré sa jej týkajú, na účel priameho marketingu vrátane profilovania v rozsahu, v akom súvisí s priamym marketingom. Ak dotknutá osoba namieta spracúvanie osobných údajov na účel priameho marketingu, prevádzkovateľ ďalej osobné údaje na účel priameho marketingu nesmie spracúvať.

* 1. **Právo podať dozornému orgánu návrh na začatie konania**

Podľa článku 13 ods. 2 písm. d) GDPR, má dotknutá osoba právo podať sťažnosť dozornému orgánu. Dozorným orgánom na území Slovenskej republiky je Úrad na ochranu osobných údajov SR, kde môže dotknutá osoba uplatniť svoje právo podaním návrhu na začatie konania podľa ust. § 100 Zákona.

1. **SPÔSOB UPLATNENIA PRÁV**

Dotknutá osoba môže uplatniť svoje práva uvedené vyššie u Prevádzkovateľa nasledovným spôsobom:

1. písomne alebo elektronicky, pričom z obsahu jej žiadosti musí vyplývať, čoho sa domáha a aké právo uplatňuje;
2. osobne ústnou formou do zápisnice, z ktorej musí byť zrejmé, kto právo uplatnil, čoho sa domáha a kedy a kto vyhotovil zápisnicu, jeho podpis a podpis dotknutej osoby; a
3. dotknutá osoby musí pri uplatňovaní svojich práv náležitým spôsobom preukázať svoju totožnosť z dôvodu, aby Prevádzkovateľ nezabezpečoval plnenie voči osobe, ktorá nie je dotknutou osobou.

Dotknutá osoba sa v prípade otázok súvisiacich s ochranou osobných údajov môže kedykoľvek písomne alebo elektronicky obrátiť na zodpovednú osobu (DPO), ktorá tieto otázky zodpovie.

1. Vyhlášky ale aj ďalšie právne predpisy vzťahujúce sa na nás sa priebežne aktualizujú a menia a tým sa menia aj opatrenia, ktoré prijímame, nakoľko tieto na zmenu opatrení musia reagovať. Prehľad aktuálnych opatrení štátu nájdete na <https://korona.gov.sk/#aktualne-opatrenia>. [↑](#footnote-ref-1)